Límite superior e límite inferior

dereita|miniatura|300px|Unha ilustración representando o límite superior e o límite inferior. A sucesión *x**n* está denotada nunha liña de puntos azul. As dúas curvas vermellas aproxímanse ao límite superior e límite inferior de *x**n*, que se amosan como liñas a trazos vermellas, continuas á dereita.
O límite superior é o máis grande dos dous, e o límite inferior o máis pequeno. Os límites superior e inferior só coinciden cando a secuencia é converxente (*i.e.*, cando o límite é común).
En matemática defínese **límite superior** e **límite inferior** dunha sucesión (*x**n*) como o maior e menor límite converxente das subsucesións de (*x**n*). Analogamente a este, o límite superior e límite inferior para funcións reais defínese do mesmo xeito. O límite superior e o límite inferior son un substituto parcial para o límite, se é que este non existe.

## Definición formal 
Formalmente o límite inferior dunha sucesión (x_n) defínese como

:\sup_{n\geq 0}\,\inf_{k\geq n}x_k=\sup\{\inf\{x_k:k\geq n\}:n\geq 0\}

ou tamén como

:\lim_{n\rightarrow\infty}\left(\inf_{k\geq n}x_k\right)

e denótase como \liminf_{n\rightarrow\infty}x_n ou como \varliminf_{n\rightarrow\infty}x_n. Analogamente defínese \limsup_{n\rightarrow\infty}x_n=\varlimsup_{n\rightarrow\infty}x_n=\inf_{n\geq 0}\,\sup_{k\geq n}x_k=\lim_{n\rightarrow\infty}\left(\sup_{k\geq n}x_k\right).

Estas definicións son útiles nun conxunto parcialmente ordenado nun sentido cuantitativo, e proporcionan que o supremo e o ínfimo existan. Nunha rede reticular completa sempre existen estes valores, polo que nese caso, cada sucesión ten un límite inferior e límite superior asociado.

Se existe o límite inferior e o límite superior dunha sucesión (x_n), entón cúmprese que \liminf_{n\rightarrow\infty}x_n\leq\limsup_{n\rightarrow\infty}x_n\;.

## Propiedades 
Sexan \{a_n\}_{n=1}^{\infty}\, e \{b_n\}_{n=1}^{\infty}\, sucesións de números reais, entón cúmprense as seguintes afirmacións:

* \liminf_{n\to\infty}a_n\leq \limsup_{n\to\infty}a_n\,
* \liminf_{n\to\infty}-a_n= -\limsup_{n\to\infty}a_n\,
* \limsup_{n\to\infty}\left(a_n+b_n \right)\leq \limsup_{n\to\infty}a_n +\limsup_{n\to\infty} b_n \,
* \liminf_{n\to\infty}\left(a_n+b_n \right)\geq \liminf_{n\to\infty}a_n +\liminf_{n\to\infty} b_n \,

## Límites superior e inferior dunha sucesión de conxuntos 
Nalgunhas situacións, sobre todo na teoría da medida, é conveniente definir os conceptos de límite superior e inferior para unha secuencia de conxuntos.

Se E_n\, é unha sucesión de conxuntos, entón defínese:
* O **límite superior** é o conxunto formado por todos os elementos que pertencen a unha infinidade de conxuntos E_n\,.
* O **límite inferior** é o conxunto formado por todos os elementos que pertencen a cada un dos E_n\, excepto por un número finito deles.

Dito dun xeito formal:
* \limsup_{n\to\infty} E_n =\overline{\lim_{n\to\infty}}E_n = \bigcap_{n=1}^{\infty}\bigcup_{k=n}^{\infty}E_k\,
* \liminf_{n\to\infty} E_n =\underline{\lim_{n\to\infty}}E_n = \bigcup_{n=1}^{\infty}\bigcap_{k=n}^{\infty}E_k\,

Cúmprese sempre que \liminf_{n\to\infty} E_n\subseteq \limsup_{n\to\infty} E_n\,. Cando estes conxuntos coinciden, dicimos que o límite existe:
:\lim_{n\to\infty} E_n=\liminf_{n\to\infty} E_n= \limsup_{n\to\infty} E_n\,

## Véxase tamén
Ínfimo e supremo

### Bibliografía 
* Heinz Bauer: *Maß- und Integrationstheorie*. 2. Editorial De Gruyter, Berlin 1992, ISBN 3-11-013626-0 (Edición normal), ISBN 3-11-013625-2 (edición de bolsillo), p.&nbsp;93 (en *Sucesiones de conjuntos*).